google/wiki40b huggingface dataset:
जन्म का क्रम

जन्म का क्रम विशेष रूप से एक ही परिवार में जन्मे बच्चों से सम्बंधित है। मनोवैज्ञानिकों के अनुसार क्रम के कारण बच्चों की मानसिकता के विकास में काफ़ी प्रभाव पड़ता है। अगर कोई परिवार की पहली संतान हैं तो उसने वो सब कुछ देखा है जो अक्सर बीच में जन्म लेने वाला या अन्त में पैदा होने वाले को देखने को नहीं मिलता है। पहली संतान को जीवन का हर अनुभव एकान्त ही में औरों से पूर्व मिलता है।
पितृवंश समूह के(ऍक्सऍलटी)

मनुष्यों की आनुवंशिकी (यानि जॅनॅटिक्स) में पितृवंश समूह के (ऍक्सऍलटी) या वाए-डी॰एन॰ए॰ हैपलोग्रुप K(xLT), जिसे पहले पितृवंश समूह ऍमऍनओपीऍस या वाए-डी॰एन॰ए॰ हैपलोग्रुप MNOPS बुलाया जाता था, एक पितृवंश समूह है। यह पितृवंश स्वयं पितृवंश समूह के से उत्पन्न हुई एक शाखा है। विश्व में इसकी उपशाखाओं - ऍम, ऍनओ, पी और ऍस - के तो बहुत पुरुष मिलते हैं, लेकिन सीधा पितृवंश समूह के (ऍक्सऍलटी) का सदस्य आज तक कोई नहीं मिला है। फिर भी वैज्ञानिकों का मानना है के इसे समूह के वंशज कभी ज़रूर रहे होंगे। अनुमान है के जिस पुरुष से यह पितृवंश शुरू हुआ वह आज से लगभग ३५,०००-४५,००० वर्ष पहले मध्य एशिया या भारतीय उपमहाद्वीप में रहता था।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
ब्रह्म-स्थान, पठकौली

स्तूप के आकृति का यह मिट्टी का टीला पश्चिम चंपारण, बिहार स्थित बगहा-2 के पठकौली-मलकौली ग्राम की बाहरी परिधि में स्थित है। इस स्थान को पूर्वजों की उपासना से जुड़ा हुआ धार्मिक स्थल माना जाता है। यह स्थान 13वीं शताब्दी के दो ऐतिहासिक व्यक्तियों, दामोदर पाठक, उनके छोटे भाई भूपाल पाठक (अपभ्रंश नाम- भुआल पाठक) एवं उनके परिवार के अन्य सदस्यों के पार्थिव अवशेष पर निर्मित है।

ब्रह्म-स्थान का इतिहास

बगहा स्थित पठकौली गाँव के पाठक समुदाय की वंशावली द्वारा प्राप्त विवरण के अनुसार 13वीं शताब्दी में इस क्षेत्र का प्रशासन एक स्थानीय ब्राह्मण प्रमुख, पंडित दामोदर पाठक एवं उनके छोटे भाई ब्रहमचारी भूपाल पाठक द्वारा संचालित होता था। परन्तु सन 1312 ईस्वी (1369 विक्रम संवत) में नेपाल में स्थित बुटवल के एक स्थानीय राजा के हिंसात्मक दमन के खिलाफ विद्रोह करते हुए उन्होंने सपरिवार यज्ञ-अग्नि में आत्मदाह कर लिया। भूपाल पाठक को थारू, तेली, डोम समेत कई स्थानीय समुदायों का समर्थन प्राप्त था। इन समुदायों के सहयोग से दामोदर पाठक के पौत्र डीहाराम पाठक को दामोदर पाठक के उत्तराधिकारी के रूप में पुनःस्थापित किया गया।
उनके वंशज पास के गांव पठकौली में बसे हैं।

राजगढ़ी (नौरंगिया गाँव) स्थित भूपाल पाठक का ‘चौरा’

बगहा के पठकौली स्थित पाठक समुदाय द्वारा मान्य उनके कुल-देवता के रूप में इस ब्रह्म स्थान के अलावा वाल्मीकि नगर के वन-प्रांतर में स्थित नौरंगिया गाँव में भूपाल पाठक के आराध्य देवी राजगढ़ी माई के स्थान पर भी थारू समुदाय द्वारा भूपाल पाठक के ‘चौरा’ (समाधि) की पूजा की जाती है.

अन्य स्रोत

http://ssprajgadhi.in/history.html
उपेन्द्रनाथ अश्क

परिचय

'अश्क' का जन्म जालन्धर, पंजाब में हुआ। जालन्धर में प्रारम्भिक शिक्षा लेते समय ११ वर्ष की आयु से ही वे पंजाबी में तुकबंदियाँ करने लगे थे। कला स्नातक होने के बाद उन्होंने अध्यापन का कार्य शुरू किया तथा विधि की परीक्षा विशेष योग्यता के साथ पास की। अश्क जी ने अपना साहित्यिक जीवन उर्दू लेखक के रूप में शुरू किया था किन्तु बाद में वे हिन्दी के लेखक के रूप में ही जाने गए। १९३२ में मुंशी प्रेमचन्द की सलाह पर उन्होंने हिन्दी में लिखना आरम्भ किया। १९३३ में उनका दूसरा कहानी संग्रह 'औरत की फितरत' प्रकाशित हुआ जिसकी भूमिका मुंशी प्रेमचन्द ने लिखी। उनका पहला काव्य संग्रह 'प्रातः प्रदीप' १९३८ में प्रकाशित हुआ। बम्बई प्रवास में आपने फ़िल्मों की कहानियाँ, पटकथाएँ, सम्वाद और गीत लिखे, तीन फ़िल्मों में काम भी किया किन्तु चमक-दमक वाली ज़िन्दगी उन्हे रास नहीं आई। १९ जनवरी १९९६ को अश्क जी चिर निद्रा में लीन हो गए। उनको १९७२ के 'सोवियत लैंड नेहरू पुरस्कार' से भी सम्मानित किया गया।
उपेंद्रनाथ अश्क ने साहित्य की प्राय: सभी विधाओं में लिखा है, लेकिन उनकी मुख्य पहचान एक कथाकार के रूप में ही है। काव्य, नाटक, संस्मरण, उपन्यास, कहानी, आलोचना आदि क्षेत्रों में वे खूब सक्रिय रहे। इनमें से प्राय: हर विधा में उनकी एक-दो महत्वपूर्ण एवं उल्लेखनीय रचनाएं होने पर भी वे मुख्यत: कथाकार हैं। उन्होंने पंजाबी में भी लिखा है, हिंदी-उर्दू में प्रेमचंदोत्तर कथा-साहित्य में उनका विशिष्ट योगदान है। जैसे साहित्य की किसी एक विधा से वे बंधकर नहीं रहे उसी तरह किसी विधा में एक ही रंग की रचनाएं भी उन्होंने नहीं की। समाजवादी परंपरा का जो रूप अश्क के उपन्यासों में दृश्यमान होता है वह उन चरित्रों के द्वारा उत्पन्न होता है जिन्हें उन्होंने अपनी अनुभव दृष्टि और अद्भुत वर्णन-शैली द्वारा प्रस्तुत किया है। अश्क के व्यक्ति चिंतन के पक्ष को देखकर यही सुर निकलता है कि उन्होंने अपने चरित्रों को शिल्पी की बारीक दृष्टि से तराशा है, जिसकी एक-एक रेखाओं से उसकी संघर्षशीलता का प्रमाण दृष्टिगोचर होता है।

प्रकाशित रचनाएँ

उपन्यास : गिरती दीवारें, शहर में घूमता आईना, गर्म राख, सितारों के खेल, आदि 
कहानी संग्रह : सत्तर श्रेष्ठ कहानियां, जुदाई की शाम के गीत, काले साहब, पिंजरा, अआड (?)। 
 
नाटक: लौटता हुआ दिन, बड़े खिलाड़ी , जय-पराजय, स्वर्ग की झलक, भँवर, अंजो दीदी। 
एकांकी संग्रह : अन्धी गली, मुखड़ा बदल गया, चरवाहे।
काव्य : एक दिन आकाश ने कहा, प्रातःप्रदीप, दीप जलेगा, बरगद की बेटी, उर्म्मियाँ, रिजपर (?)। 
संस्मरण: मण्टो मेरा दुश्मन, फिल्मी जीवन की झलकियाँ 
आलोचना: अन्वेषण की सहयात्रा, हिन्दी कहानी: एक अन्तरंग परिचय
गंगाबाई

गंगाबाई, पेशवा नारायण की पत्नी। अठारह वर्ष की अवस्था में ही जब नारायण राव को 30 अगस्त 1773 ई. को समय से वेतन प्राप्त न होने के कारण क्रोधोन्मत्त सिपाहियों ने मार डाला तब रघुनाथ राव पेशवा बनकर राजकाज देखने लगे। किंतु यह बात अनेक लोगों को अप्रिय थी। अत: रघुनाथ राव के विरोधी लोगों ने नाना फड़नवीस और हरिंपथ फड़के के नेतृत्व में एक परिषद् की स्थापना की। उस समय गंगाबाई गर्भवत्ती थीं। अत: इन लोगों ने रघुनाथ राव को पदच्युत करने की योजना बनाई जिसके अनुसार गंगाबाई के गर्भ से बालक का जन्म होने पर उसे पदच्युत करना सहज था। अत: उन लोगों ने गंगा बाई को पुरंदर भेजने की व्यवस्था की ताकि उनका कोई अनिष्ट न कर सके। और वे लोग इस भावी पेशवा के जन्म की प्रतीक्षा में गंगाबाई के नाम से पेशवा का काम चलाने लगे। 18 मई 1774 ई. को गंगाबाई के पुत्र हुआ जिसे माधवराव नारायण के नाम से अभिहित किया गया और जन्म के चालीसवें दिन उसे लोगों ने पेशवा घोषित कर दिया। पीछे यही सवाई माधवराव के नाम से प्रख्यात हुआ। उसके बड़े होने तक गंगाबाई उसके नाम पर शासनकार्य देखती रहीं और वे नाना फड़नबीस के परामर्श के अनुसार ही चलती थीं। इससे परिषद् में मतभेद उत्पन्न हो गया और लोगों ने यह अपवाद फैलाना आरंभ किया कि गंगाबाई का फड़नबीस के साथ अवैध संबंध है और उससे उन्हें गर्भ है। वे इस लोकापवाद को सहन न कर सकीं और विष खाकर उन्होंने अपना प्राणांत कर लिया।
CEMS - शिक्षा प्रबंधन में ग्लोबल गठबंधन

सीईएमएस छात्र संघ (सीऐऐ)

सीईएमएस पूर्व छात्र संघ (सीऐऐ) सीईएमएस स्नातकों के बहुसांस्कृतिक अनुभव को पनपने के लिए सक्षम बनता है। सीईएमएस स्नातकों द्वारा १९९३ में स्थापित, यह संघ दुनियाभर में सीईएमएस स्नातिकों के लिए एक अंतर्राष्ट्रीय समुदाय है। अब तक १०,००० सीईएमएस छात्रों को स्नातिक के उपाधि प्राप्त हो गई है और सीईएमएस पूर्व छात्र बन चुके हैं। 
सीऐऐ का नेतृत्व छात्र संघ मंडल करता है और स्थानीय सिमितियों (साख पत्र) के माध्यम से अनेक देशों में मौजूद है जो की सीईएमएस जो की सीईएमएस के पूर्व छात्रों से बानी है। साख पत्र सीईएमएस पूर्व छात्रों के साथ संपर्क रखने के लिए और व्यव्यसायिक और सामाजिक गतिविधियों के आयोजन के लिए उत्तरदायी है। वे संघ की गतिविधियों और विकास पर चर्चा करने के लिए नियमित आधार पर मिलता है। पूर्व छात्र मंडल मैं शामिल हैं : सीऐऐ अध्यक्ष, सीईएमएस कार्येकरी निदेशक, सीईएमएस छात्र मंडल का एक प्रतिनिधि, सीईएमएस सदस्य विद्यालयों का एक प्रतिनिधि, ३ स्थानीय समिति के प्रतिनिधि, २ वरिष्ठ पूर्व छात्र और २ कनिष्ठ पूर्व छात्र |
पूर्व छात्र मंडल का लक्ष्य सीईएमएस पूर्व छात्र समुदाय को प्रस्ताव देकर और पहेलों का विकास करके बढ़ावा देना है जो सीऐऐ के उद्देश्यों को प्रचारण करते हैं और इसके पूर्व छात्रों के सदस्यों के पहल व्यवसाय और व्यक्तिगत विकास के अवसरों को बढ़ावा देते हैं। पूर्व छात्र मंडल सीईएमएस कार्येकरी मंडल के पूर्व छात्रों के हितों के भी प्रतिनिधित्व करता है और सीईएमएस गढ़बंधन के विकास का समर्थन करता है। इसके साथ-साथ, सीईएमएस छात्र संघ सकारात्मक रूप से प्रभंधन शिक्षा, व्यापर, विशेषक शाशन और समाज को प्रभावित करने के लिए पूर्व छात्रों का समर्थन करता है।
किशनगंज जिला

विवरण

बिहार की राजधानी पटना से 425 किलोमीटर उत्तर-पूर्व में स्थित यह जगह पहले कृष्‍णाकुंज के नाम से जाना जाता था। बंगाल, नेपाल और बंगलादेश की सीमा से सटा किशनगंज पहले पूर्णिया जिले का अनुमंडल था। बिहार सरकार ने 14 जनवरी 1990 को इसे पूर्ण रूप से जिला घोषित कर दिया। पर्यटन की दृष्टि से यहां पर पर्यटक खगरा मेला, नेहरु शांति पार्क, चुर्ली किला जैसे जगह घूम सकते हैं। यहां से पानीघाट, गंगटोक, कलिंगपोंग, दाजर्लिंग जैसे पर्यटन स्‍थल भी कुछ ही दूरी पर स्थित है।
पूर्ण आन्तरिक परावर्तन

पूर्ण आन्तरिक परावर्तन (Total internal reflection) एक प्रकाशीय परिघटना है जिसमें प्रकाश की किरण किसी माध्यम के तल पर ऐसे कोण पर आपतित होती है कि उसका परावर्तन उसी माध्यम में हो जाता है। इसके लिये आवश्यक शर्त यह है कि प्रकाश की किरण अधिक अपवर्तनांक के माध्यम से कम अपवर्तनांक के माध्यम में प्रवेश करे (अर्थात सघन माध्यम से विरल माध्यम में प्रवेश करे) तथा आपतन कोण का मान 'क्रान्तिक कोण' से अधिक हो।। प्रकाशीय तन्तुओं का कार्य पूर्ण आन्तरिक परावर्तन के सिद्धान्त पर ही आधारित है।
गीतावली

गीतावली गोस्वामी तुलसीदास की काव्य कृति है। गीतावली तुलसीदास की प्रमाणित रचनाओं में मानी जाती है। यह ब्रजभाषा में रचित गीतों वाली रचना है जिसमें राम के चरित की अपेक्षा कुछ घटनाएँ, झाँकियाँ, मार्मिक भावबिन्दु, ललित रस स्थल, करुणदशा आदि को प्रगीतात्मक भाव के एकसूत्र में पिरोया गया है। ब्रजभाषा यहाँ काव्यभाषा के रूप में ही प्रयुक्त है बल्कि यह कहा जा सकता है कि गीतावली की भाषा सर्वनाम और क्रियापदों को छोड़कर प्रायः अवधी ही है।
'गीतावली' नामकरण जयदेव के गीतगोविन्द, विद्यापति की पदावली की परम्परा में ही है जो नामकरण मात्र से अपने विषयवस्तु को प्रकट करती है। गीतावली में संस्कृतवत तत्सम पदावली का प्रयोग सूरदास की लोकोन्मुखी ब्रजभाषा की तुलना में न केवल अधिक है बल्कि तुलसी के भावावेगों के व्यक्त करने में वह सहायक सिद्ध हुई है। रामचन्द्र शुक्ल के अनुसार हृदय के त्रिविध भावों की व्यंजना गीतावाली के मधुर पदों में देखने में आती है।
रामचन्द्र शुक्ल ने ‘हिन्दी साहित्य का इतिहास’ में लिखा है ‘गीतावली’ की रचना गोस्वामी जी ने सूरदास के अनुकरण पर ही की है। बाललीला के कई पद ज्यों के त्यों सूरसागर में भी मिलते हैं, केवल ‘राम’ ‘श्याम’ का अन्तर है। लंकाकाण्ड तक तो मार्मिक स्थलों का जो चुनाव हुआ है वह तुलसी के सर्वथाअनुरूप है। पर उत्तरकाण्ड में जाकर सूरपद्धति के अतिशय अनुकरण के कारण उनका गंभीर व्यक्तित्व तिरोहित सा हो गया है, जिस रूप में राम को उन्होंने सर्वत्र लिया है, उनका भी ध्यान उन्हें नहीं रह गया। सूरदास में जिस प्रकार गोपियों के साथ श्रीकृष्ण हिंडोला झूलते हैं, होली खेलते हैं, वही करते राम भी दिखाये गये हैं। इतना अवश्य है कि सीता की सखियों और पुरनारियों का राम की ओर पूज्य भाव ही प्रकट होता है। राम की नखशिख शोभा का अलंकृत वर्णन भी सूर की शैली में बहुत से पदों में लगातार चला गया है।
‘गीतावली’ मूलतः कृष्ण काव्य परम्परा की गीत पद्धति पर लिखी गयी रामायण ही है। गीतावली का वस्तु-विभाजन सात काण्डों में हुआ है। किन्तु इसका उत्तरकाण्द अन्य ग्रन्थों के उत्तरकाण्ड से बहुत भिन्न है। उसमें रामरूपवर्णन, राम-हिण्डोला, अयोध्या की रमणीयता, दीपमालिका, वसन्त-बिहार, अयोध्या का आनन्द, रामराज्य आदि के वर्णन में माधुर्य एवं विलास की रमणीय झाँकियाँ प्रस्तुत की गयीं हैं।
नारायणी शिला मंदिर

नारायणी शिला मंदिर हरिद्वार भारत में प्राचीन व पवित्र मंदिरों में स्थान रखता है। यह मंदिर देवों के देव भगवान विष्णु को समर्पित है। यह मंदिर प्रसिद्ध गणेश घाट के निकट स्थित है। पिंड दान व पित्रदोश की पूजा के लिए सम्पूर्ण भारत वर्ष के निवासी यहाँ आते हैं। ऐसा मान्यता है कि भूत प्रेत से पीड़ित व्यक्ति को यहाँ सुकून मिल जाता है। इस मंदिर से संबद्ध पौराणिक कथा का वर्णन स्कंदा पूरण में भी मिलता है।
भोला पासवान शास्त्री

व्यक्तिगत जीवन

भोला पासवान शास्त्री एक बेहद ईमानदार और देशभक्त स्वतंत्रता सेनानी थे। वह महात्मा गांधी से प्रभावित होकर स्वतंत्रता संग्राम के दौरान सक्रिय हुए थे। बहुत ही गरीब परिवार से आने के बावजूद वह बौद्धिक रूप से काफी सशक्त थे। कांग्रेस पार्टी ने उन्हें तीन बार अपना नेता चुना और वह तीन बार अखंड बिहार के मुख्यमंत्री बनाये गये। उनका कार्यकाल निर्विवाद था और उनका राजनीतिक व व्यक्तिगत जीवन पारदर्शी था ।
मिठूसेन

मिठूसेन एक नामी कलाकार है।
उन्होंने शांति निकेतन और ग्लासगो स्कूल ऑफ़ आर्ट से कला की पढ़ाई की है।

दायरा

मिठू के काम का दायरा विशाल है, जो चित्रकला, वीडियो, स्थापत्य, इंस्टॉलेशन, कविता, साउंड और परफॉर्मेंस तक फ़ैला हुआ है।

मुद्दे

वे अपनी कला के ज़रिए यौनिकता, राजनीतिक, क्षेत्रीय, भावनात्मक और भाषाई पहचान से जुड़े मसलों पर समाज द्वारा थोपे जा रहे रवैये पर सवाल उठाती हैं।
उनकी कई कलाकृतियों में कामुकता मुखर हो कर उभरती है।
इस बहाने मिठू लोगों को जटिल मुद्दों पर सोचने पर विवश करती हैं। 

प्रदर्शनी

मिठू के कला की प्रदर्शनी दुनिया भर की प्रमुख आर्ट गैलरियों में लग चुकी है। 

अवार्ड

इसके अलावा उन्हें समकालीन एशियाई कला के लिए 2015 का ‘प्रूडेंशियल आई अवॉर्ड’और 2010 में समकालीन भारतीय कला का ‘स्कोडा अवॉर्ड’ मिल चुका है।

एक्सर्टनल लिंक्स

https://www.facebook.com/mithu.sen.7771
चैतसिक

बौद्ध धर्म में विभिन्न निकायों में चैतसिक (पालि : चेतसिक) से आशय पुरुष की दुष्टकर्मों से विरत रहने की शक्ति से है।
विद्युत विभव

किसी ईकाई धनावेश को अनन्त से किसी बिन्दु तक लाने में जितना कार्य करना पड़ता है उसे उस बिन्दु का विद्युत विभव (electric potential ) कहते हैं। दूसरे शब्दों में, किसी बिन्दु पर स्थित ईकाई बिन्दुवत धनावेश में संग्रहित वैद्युत स्थितिज ऊर्जा, उस बिन्दु के विद्युत विभव के बराबर होती है। विद्युत विभव को Φ, ΦE या V के द्वारा दर्शाया जाता है। विद्युत विभव की अन्तर्राष्ट्रीय इकाई वोल्ट है।
हमें इसे यह कहना चाहिए कि‌ किसी आवेश को उसी जैसे समान आवेश की ओर अनंत‌ बिंदु से ले जाने में किया गया कार्य ही विद्युत श)
हिंजरा

हिंजरा एक जाट गोत्र है।
राजा मांडलिक

गुजरात  के इडर के शासक राजा मांडलिक थे। राजा मांडलिक ने ही मेवाड़ शासक गुहा को अपने भील राज्य मे रखकर संरक्षण  दिया । राजा मांडलिक ने गुहादित्य को कुछ जमीन और जंगल दान मे दिये ।
कुछ इतिहासकार का मानना हे की भील राजा मांडलिक ने अपना इडर राज्य गुहादित्य के नाम कर दिया ।  राजा मांडलिक का भाई जो की हिमालय यात्रा पर गए थे , उनके इडर राज्य आने पर उन्होंने
गुहादित्य को इडर राज्य का राजा बनाने का  विरोध किया। 
राजस्थान के प्रमुख इतिहासकार कर्नल जेम्स टॉड के अनुसार गुहादित्य ने भील शासक राजा मांडलिक की हत्या कर 566 ई• मे गुहीलवंश अथवा मेवाड़ की नींव रखी ।

स्त्रोत

https://books.google.co.in/books?id=EzPw-Y5kWRYC&pg=PT218&dq=Bhil+kingdom&hl=hi&sa=X&ved=0ahUKEwjWwoHy1s_iAhViguYKHZpzAYUQ6AEIKzAB#v=onepage&q=Bhil%20kingdom&f=false
जल संरक्षण

जल-क्षमता

जल क्षमता को, किसी क्रिया, कार्य, प्रक्रिया के निष्पादन या संभाव्य जल के न्यूनतम मात्रा के परिणाम, या किसी ख़ास उद्देश्य के लिए अपेक्षित जल की मात्रा एवं उसमें प्रयुक्त, लगने वाले या वितरित जल की मात्रा के बीच के संबंध के एक संकेतक के रूप में परिभाषित किया जा सकता है।

न्यूनतम जल नेटवर्क का लक्ष्य एवं डिज़ाइन

लागत प्रभावी न्यूनतम जल-नेटवर्क, जल-संरक्षण के लिए एक समग्र ढांचा/दिशा निर्देशक है जो किसी औद्योगिक या शहरी व्यवस्था के लिए जल-प्रबंधन पदानुक्रम के आधार पर स्वच्छ जल तथा अपशिष्ट जल की न्यूनतम मात्रा निर्धारित करता है, अर्थात यह जल बचाने के सभी उपयोगी उपायों पर विचार करता है। यह तकनीक सुनिश्चित करता है कि डिज़ाईनर वांछित अवधि 'Systematic Hierarchical Approach for Resilient Process Screening (SHARPS)' तकनीक से संतुष्ट है।
अधिकतम जल वसूली की एक और स्थापित तकनीक वॉटर पिंच ऐनालिसिस टेक्नीक है। बहरहाल, यह तकनीक केवल स्वच्छ जल की मात्रा बढ़ाने एवं पुनःप्रयोग तथा पुनःसृजन के माध्यम से अपशिष्ट जल में कमी लाने पर ही केन्द्रित है।
तुम्ही हो बंधु, सखा तुम्ही

कहानी

यह धारावाहिक एक ऐसे परिवार की है, जहाँ परिवार के सभी एक दूसरे से बहुत प्यार करते है और बहुत खुशी से रहते हैं।

निर्माण

इस धारावाहिक के निर्माण करते समय इसके निर्माता इसका नाम पैठावाला रखना चाहते थे। बाद में इसे बदलकर तुम्ही हो बंधु, सखा तुम्ही रख दिया गया।
ज़ी म्यूजिक कंपनी

इतिहास

2014 में कंपनी के लॉन्च के दौरान, ज़ी म्यूजिक कंपनी की मूल कंपनी, ज़ी एंटरटेनमेंट एंटरप्राइजेज के सीईओ, प्रबंध निदेशक पुनीत गोयनका ने कहा- "संगीत उद्योग एक बड़ा खेल का मैदान है और वहाँ है  प्रौद्योगिकी भी संगीत उद्योग के एक प्रमुख ट्रांसफार्मर के रूप में उभरा है और डिजिटल राजस्व बाजार में विकास को चला रहा है। चूंकि हम एक सामग्री कंपनी हैं, इसलिए बौद्धिक संपदा के मालिक होने के लिए आवश्यक है क्योंकि सामग्री राजा है।
तब से, इसने  टी-सीरीज़ के खिलाफ कड़ी प्रतिस्पर्धा दर्ज की है।  यात्रा हवा है से शुरू हुई थी और तब से, इसने अपने स्वयं के गीतों के विभिन्न पुनरावृत्ति और ध्वनिक आवरण संस्करणों के लिए खुद को बढ़ाया है।  इसके कुछ सबसे सफल संगीत अधिकार सौदों में फॉक्स स्टार स्टूडियो, यूटीवी सॉफ्टवेयर कम्युनिकेशंस, बालाजी मोशन पिक्चर्स, एक्सेल एंटरटेनमेंट, वायकॉम १ Pictures मोशन पिक्चर्स के साथ शामिल हैं।  (भंसाली प्रोडक्शंस।
प्रेम ग्रंथ

संक्षेप

मुख्य पुजारी स्वामी धर्म भूषण महाराज (अनुपम खेर) का वकील पुत्र सोमेन (ऋषि कपूर) एक दृढ़ चरित्र, दृढ़ विश्वास और साहस वाला व्यक्ति है। वह समानता और स्वतंत्रता के सिद्धांतों में विश्वास करता है और अक्सर सामाजिक न्याय और धर्म के मुद्दों पर अपने पिता से बहस करता है। वह विशेष रूप से केदार नाथ (प्रेम चोपड़ा) से असहमत है, जो मंदिर में खजाने का शोषण करने के लिए उसके पिता का उपयोग करता है। उसके चाचा नंदलाल (शम्मी कपूर) एक समृद्ध डेयरी फार्म के मालिक हैं और अन्यायपूर्ण और पुराना मानते हुए धर्म और सामाजिक दायित्वों के मामलों से खुद दूर रहते हैं।
सोमेन वार्षिक त्यौहार में एक सुंदर युवा महिला कजरी (माधुरी दीक्षित) से मिलता है और उससे पहली नजर में ही खिंचा चला जाता है। उसके निचले सामाजिक स्तर के बावजूद उनके प्यार की शुरुआत हो जाती है। वे अप्रत्याशित रूप से अलग होते हैं। वह कजरी को खोजने के लिए अपनी पूरी कोशिश करता है, लेकिन सब व्यर्थ में जाता है। कजरी और उसके पिता बलिराम अपने गांव बंसिपुरा वापस जा रहे होते हैं, जहां मार्ग में कजरी का अपहरण कर लिया जाता है और एक शराबी रहस्यमय आदमी द्वारा बलात्कार किया जाता है। कजरी उस आदमी के बच्चे के साथ गर्भवती हो जाती है। कजरी की मां की बहन उसे जूते बनाने वाले से विवाहित करना चाहती है, लेकिन तब कजरी गुप्त रूप से गाँव छोड़ देती है और उस आदमी के बच्चे को जन्म देती है जिसने उसके साथ बलात्कार किया। उसने लोगों को खाना देने के लिए आग्रह किया ताकि वह बच्चे को दूध पिला सके और वह जीवित रहे। बच्चा तब मर जाता है और कजरी बच्चे के अंतिम संस्कार के लिये स्वामी धर्म भूषण से मिलती है, लेकिन उन्होंने मना कर दिया। कजरी बच्चे को दफना देती है।
एक साल गुजरता है और वे फिर से मिलते हैं। सोमेन ने कजरी को अपने चाचा नंदलाल के खेत पर काम करते हुए पाया और दोनों का प्यार फिर उमड़ता है। वह उसके प्रति अपना प्यार व्यक्त करने की कोशिश करता है, लेकिन वह टाल-मटोल करती है। वह सोमेन को एक पत्र लिखती है कि वह बलात्कार पीड़िता है, एक अविवाहित मां थी, और अपने समाज से अन्यायपूर्ण ढंग से बहिष्कृत है। वह भी सोमेन से प्यार करती है, लेकिन हर पल में उसके अतीत का दुर्भाग्य उसके दिमाग पर होता है। इस बीच, केदारनाथ ने एक महिला को जीवित जला दिया क्योंकि वह रूप सहाय (गोविंद नामदेव) नामक एक शक्तिशाली व्यक्ति के खिलाफ मामला दर्ज करना चाहती थी।
कजरी और सोमेन नंदलाल के डेयरी फार्म में व्यस्त हैं, लेकिन धर्म भूषण वहाँ आता है और बताता है कि कजरी अपने मृत बच्चे का अंतिम संस्कार करने का अनुरोध कर रही थी, लेकिन वह बच्चे के पिता को नहीं जानती थी। तब सोमेन चाला जाता है, लेकिन नंदलाल सच बताता है कि कजरी के साथ बलात्कार किया गया था और यह उसकी गलती नहीं है। कजरी की चाची से पता चलता है कि जिस व्यक्ति ने उसके साथ बलात्कार किया वह रूप सहाय है, जिसने एक बार उसकी चाची से भी बलात्कार किया था।
कजरी श्रीपुर जाती है और सोमेन को बताती है कि रूप सहाय वो शराबी आदमी था जिसने उसके साथ बलात्कार किया था। कजरी, सोमेन और बलिरम फिर रूप सहाय और केदारनाथ को दशहरा पर जलाते हैं और फिर सोमेन कजरी से शादी करता है।
पुलिंद

पुलिंद भारतीय उपमहाद्वीप के मध्य भाग में स्थित विंध्य पर्वतों के क्षेत्र में बसने वाले एक प्राचीन क़बीले और जनजाति का नाम था। सन् २६९ ईसापूर्व से २३१ ईसापूर्व तक सम्राट अशोक द्वारा शिलाओं पर तराशे गए आदेशों में पुलिंदों का, उनकी पुलिंदनगर नामक राजधानी का और उनके पड़ोसी क़बीलों का ज़िक्र मिला है। इस से इतिहासकार यह अंदाज़ा लगते हैं कि संभवतः उनकी राजधानी भारत के आधुनिक मध्य प्रदेश राज्य के जबलपुर ज़िले के क्षेत्र में रही होगी। कुछ विद्वानों का समझना है कि वर्तमान बुंदेलखंड इलाक़े का नाम "पुलिंद" शब्द का परिवर्तित रूप है, हालांकि इस तर्क पर विवाद जारी है।
ऐतिहासिक स्रोतों में पुलिंदों का विंध्य प्रदेश के साथ साफ़ सम्बन्ध दिखता है, लेकिन उनके कबीले की शाखाएँ हिमालय क्षेत्र और असम तक फैली हुई थीं। हिमालय के क्षेत्र में उन्हें किरात नामक जनजाति से सम्बंधित समझा जाता था।
सोनार

सोना (स्वर्ण) चाँदी तथा अन्य बहुमूल्य धातुओं से आभूषण आदि बनाने का कार्य करने वाले और सोने-चाँदी, बहुमूल्य रत्नों के व्यापार करने वाले लोगों को सोनार कहते हैं। सोनार "वैश्य बनिया" पोद्दार की उपजातियों में से एक है। 
सोनार को ठाकुर स्वर्णकार या सर्राफ भी कहते हैं।

व्यवसाय

ये सोने-चाँदी के फैंसी आभूषण के निर्माता एवम् विक्रेता होते हैं। ज़ेवरों का निर्माण और बिक्री करना इनका पारम्परिक कार्य है।

उपस्थिती

सोनार जातियाँ मुख्य रूप से बिहार, उत्तर प्रदेश, झारखण्ड और पश्चिम बंगाल के कुछ क्षेत्रों में पायी जाती है। भारत के अन्य क्षेत्रों में भी सोनार की उपस्थिती देखी जा सकती है।भारत के मध्य भाग मे भी सुनार बहुतायात मे है
१९२५ ईसा पूर्व

१९२५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९२५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बनारसी दास इण्टर कॉलेज, खेड़ामुग़ल ( सहारनपुर )

बनारसी दास इण्टर कॉलेज, खेड़ामुग़ल ( सहारनपुर ), उत्तर प्रदेश के सहारनपुर जिले के खेड़ामुगल गाँव में स्थित एक उच्च माध्यमिक विद्यालय (इण्टर कॉलेज) है।
छलिया नृत्य

छलिया नृत्य (जिसे छोलिया भी कहा जाता है) उत्तराखंड राज्य के कुमाऊं क्षेत्र का एक प्रचलित लोकनृत्य है। यह एक तलवार नृत्य है, जो प्रमुखतः शादी-बारातों या अन्य शुभ अवसरों पर किया जाता है। यह विशेष रूप से कुमाऊँ मण्डल के पिथौरागढ़, चम्पावत, बागेश्वर और अल्मोड़ा जिलों में लोकप्रिय है।
एक छलिया टीम में सामान्यतः २२ कलाकार होते हैं, जिनमें ८ नर्तक तथा १४ संगीतकार होते हैं। इस नृत्य में नर्तक युद्ध जैसे संगीत की धुन पर क्रमबद्ध तरीके से तलवार व ढाल चलाते हैं, जो कि अपने साथी नर्तकियों के साथ नकली लड़ाई जैसा प्रतीत होता है। वे अपने साथ त्रिकोणीय लाल झंडा (निसाण) भी रखते हैं। नृत्य के समय नर्तकों के मुख पर प्रमुखतः उग्र भाव रहते हैं, जो युद्ध में जा रहे सैनिकों जैसे लगते हैं।

मूल

ऐसा माना जाता है की छलिया नृत्य की शुरुआत खस राजाओं के समय हुई थी, जब विवाह तलवार की नोक पर होते थे। चंद राजाओं के आगमन के बाद यह नृत्य क्षत्रियों की पहचान बन गया। यही कारण है कि कुमाऊं में अभी भी दूल्हे को कुंवर या राजा कहा जाता है। वह बरात में घोड़े की सवारी करता है तथा कमर में खुकरी रखता है।
इसके अतिरिक्त छलिया नृत्य का धार्मिक महत्व भी है। इस कला का प्रयोग अधिकतर राजपूत समुदाय की शादी के जुलूसों में होता है। छलिया को शुभ माना जाता है तथा यह भी धारणा है की यह बुरी आत्माओं और राक्षसों से बारातियों को सुरक्षा प्रदान करता है।

उपकरण

छलिया नृत्य में कुमाऊं के परंपरागत वाद्ययंत्रों का प्रयोग किया जाता है, जिनमें तुरी, नागफनी और रणसिंह प्रमुख हैं। इनका प्रयोग पहले युद्ध के समय सैनिकों का मनोबल बढ़ाने के लिए किया जाता था। तालवाद्यों में ढोल तथा दमाऊ का प्रयोग होता है, और इन्हें बजाने वालों को ढोली कहा जाता है। इसके अतिरिक्त मसकबीन (बैगपाइप), नौसुरिया मुरूली तथा ज्योंया का प्रयोग भी किया जाता है।
नर्तक पारंपरिक कुमाउँनी पोशाक पहेनते हैं, जिसमें सफेद चूड़ीदार पायजामा, सिर पर टांका, चोला तथा चेहरे पर चंदन का पेस्ट शामिल हैं। तलवार और पीतल की ढालों से सुसज्जित उनकी यह पोशाक दिखने में कुमाऊं के प्राचीन योद्धाओं के सामान होती है।
सर्वप्रथम पितृवंशी पुरुष

मनुष्यों की आनुवंशिकी (यानि जॅनॅटिक्स) में सर्वप्रथम पितृवंशी पुरुष या वाए-क्रोमोज़ोमल ऐडम उस अज्ञात पुरुष को कहते हैं जो आज के विश्व में मौजूद सारे पुरुषों का निकटतम सांझा पूर्वज था। दुनिया में जितने भी मनुष्य पितृवंश समूह हैं वे सभी इसी सर्वप्रथम पितृवंशी पुरुष की संतति की उपशाखाएँ हैं। वैज्ञानिक अनुमान लगाते हैं के यह पुरुष अफ़्रीका के महाद्वीप पर आज से ६०,००० से ९०,००० साल पहले रहा करता था। यह ध्यान योग्य बात है के अनुसंधान से पता लगा है के आधुनिक मनुष्यों की सर्वप्रथम मातृवंशी नारी (जो विश्व के सारे स्त्रियों ओर पुरुषों की निकटतम सांझी पूर्वज थी) ने इस पुरुष से लगभग ५०,००० से ८०,००० साल पहले अपना जीवनकाल व्यतीत किया।

अन्य भाषाओँ में

अंग्रेज़ी में "सर्वप्रथम पितृवंशी पुरुष" को "वाए-क्रोमोज़ोमल ऐडम" (Y-chromosomal Adam), "निकटतम सांझे पूर्वज" को "मोस्ट रीसॅन्ट कॉमन ऐन्सिस्टर" (most recent common ancestor), "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
दोनडुप वांग्मेय

तिब्बत का एक वृतचित्र निर्माताजिन्हें चीन सरकार ने तिब्बत में अपने विचारों की अभिव्यक्ति और मानवाधिकार हनन पर वृतचित्र तैयार करने के कारण 26 मार्च, 2008 को गिरफ्तार कर नजरबंद कर दिया था। चीनी शासन के दमनकारी नीति से तंग आकर उनकी पत्नी भी तिब्बत से भाग कर अपने परिवार के साथ हिमाचल प्रदेश के धर्मशाला चली गईं।